KOMISIJAS PAZIŅOJUMS EIROPAS PARLAMENTAM, ko izstrādā atbilstīgi Līguma par Eiropas Savienības darbību 294. panta 6. punktam, par Padomes nostāju attiecībā uz Eiropas Parlamenta un Padomes regulas pieņemšanu par noteikumiem un procedūrām attiecībā uz tādu ekspluatācijas ierobežojumu, kas saistīti ar troksni, ieviešanu Savienības lidostās, izmantojot līdzsvarotu pieeju, un par Eiropas Parlamenta un Padomes Direktīvas 2002/30/EK atcelšanu /* COM/2014/0205 final - 2011/0398 (COD) */





2011/0398 (COD) KOMISIJAS PAZIŅOJUMS EIROPAS PARLAMENTAM, ko izstrādā atbilstīgi Līguma par Eiropas Savienības darbību 294. panta 6. punktam, par Padomes nostāju attiecībā uz Eiropas Parlamenta un Padomes regulas pieņemšanu par noteikumiem un procedūrām attiecībā uz tādu ekspluatācijas ierobežojumu, kas saistīti ar troksni, ieviešanu Savienības lidostās, izmantojot līdzsvarotu pieeju, un par Eiropas Parlamenta un Padomes Direktīvas 2002/30/EK atcelšanu (Dokuments attiecas uz EEZ) 1. Vispārīga informācija Datums, kad priekšlikums nosūtīts Eiropas Parlamentam un Padomei (dokuments COM(2011) 828 galīgā redakcija – 2011/398 COD): || 2011. gada 1. decembris Eiropas Ekonomikas un sociālo lietu komitejas atzinuma datums: || 2012. gada 28. marts Datums, kurā Eiropas Parlaments pirmajā lasījumā sniedzis savu nostāju: || 2012. gada 12. decembris Grozītā priekšlikuma nosūtīšanas datums: || nav attiecināms Padomes nostājas pieņemšanas datums: || 2014. gada 24. marts 2. Komisijas priekšlikuma mērķis Priekšlikuma galvenais mērķis ir nodrošināt, lai Eiropas Savienībā saskaņotā veidā tiktu piemērots ICAO principu kopums un pamatnostādnes, ko sauc arī par “līdzsvarotu pieeju” trokšņa kontrolei. Ar to aizstāj un atceļ Direktīvu 2002/30/EK, kas pašlaik ir pamatakts, kurā noteikti noteikumi un procedūras attiecībā uz tādu ekspluatācijas ierobežojumu ieviešanu ES lidostās, kas saistīti ar troksni. Ar jaunajiem noteikumiem tiks saskaņoti lēmumu pieņemšanas procesa dažādie posmi — sākot ar pierādījumiem, kas iegūti, pamatojoties uz starptautiski atzītiem datiem un metodēm, turpinot ar savlaicīgu un būtisku apspriešanos ar visām ieinteresētajām personām un beidzot ar pietiekami gariem paziņojuma sniegšanas termiņiem iesaistītajiem gaisa pārvadātājiem. Galu galā ar stabila procesa palīdzību tiks rasti izmaksu ziņā visefektīvākie trokšņu ietekmes mazināšanas risinājumi. Vēl viens priekšlikuma elements ir definīcija terminam "minimālajām prasībām atbilstošs gaisa kuģis", ar ko apzīmē trokšņainākos flotes gaisa kuģus. Šādu gaisa kuģu pakāpeniska izņemšana no ekspluatācijas izmaksu ziņā var būt diezgan efektīvs trokšņa mazināšanas pasākums: pakāpeniski izņemot tos no ekspluatācijas, tiktu atvieglota to iedzīvotāju dzīve, kuri dzīvo lidostu apkārtnē, un joprojām tiktu sniegta iespēja palielināt gaisa satiksmi. 3. Piezīmes par Padomes nostāju Padomes nostāja atspoguļo politisko vienošanos, kas panākta starp Eiropas Parlamentu un Padomi 2014. gada 27. janvārī. Komisija šo vienošanos atbalsta. Komisija šīs vienošanās sekmēšanai ir sniegusi vienu deklarāciju. Padomes galvenie grozījumi attiecas uz lielāku veselības aizsardzības nozīmīguma pakāpi, konkrēta starpniecības procesa ieviešanu apspriešanās veikšanai, vēlāku pakāpenisku atteikšanos no "minimālajām prasībām atbilstošiem gaisa kuģiem", sīkākiem noteikumiem attiecībā uz informāciju par troksni, deleģējuma svītrošanu terminu "gaisa kuģis" un "minimālajām prasībām atbilstošs gaisa kuģis" definīciju grozīšanai, kā arī ar īstenošanu saistītiem jautājumiem, tostarp "grandfather" klauzulu, pārejas pasākumiem un vēlāku stāšanos spēkā. Attiecībā uz Komisijas tiesībām veikt pārbaudi Padomes nostāja pieprasa kompetentajai iestādei izvērtēt Komisijas paziņojumu un informēt Komisiju par tās nodomiem. Kopumā Padomes nostājā ir sniegts stabils trokšņa novērtēšanas process. Grozījumi vēl sīkāk izskaidro trokšņa novērtēšanas un lēmumu pieņemšanas procesu, un gandrīz visi grozījumi saskan ar Komisijas sākotnējo priekšlikumu. Visi grozījumi ir pieņemami. 4. Komisijas deklarācijas Komisija ir sniegusi vienu deklarāciju, lai sekmētu pielikumā atrodamo Padomes un Parlamenta vienošanos. 5. Secinājums Komisija atbalsta iestāžu sarunu rezultātus un tāpēc var pieņemt Padomes nostāju pirmajā lasījumā. DEKLARĀCIJA Komisijas deklarācija par Direktīvas 2002/49/EK pārskatīšanu "Komisija ar dalībvalstīm apspriež Direktīvas 2002/49/EK II pielikumu (trokšņa aprēķināšanas metodes), lai turpmākajos mēnešos to varētu pieņemt. Pamatojoties uz darbu, ko Pasaules Veselības organizācija pašlaik veic saistībā ar metodoloģiju, lai izvērtētu tās sekas, ko uz veselību atstāj trokšņa ietekme, Komisija plāno pārskatīt Direktīvas 2002/49/EK III pielikumu (novērtējums par ietekmi uz veselību, devas-efekta līknes)."